Et IS-projekt kræver planlægning og struktur for at nå målet i tide, og hvis der er internationalt samarbejde involveret kommer der flere udfordringer.
\\\\
Ved at bruge risikostyring i vores IS-projekt blev vi i stand til at forberede os, og have en løsning klar på de risici som kunne opstå i vores projekt. Vi kom frem til at risici med stor risikoeksponering bør behandles omhyggeligt, og at omfanget af en risikoanalyse og -vurdering bør afhænge af projektets størrelse.
\\\\
SCRUM principperne hjalp os til at få overblik over arbejdsgangene ved brug af SCRUM board og estimeringstabeller. Det gav os en god start på vores projekt, da vi kunne arbejde ud fra nogle klare retningslinjer. Men vi føler ikke vi fik nok udbytte af SCRUM møderne samt rollefordelingerne, idet SCRUM møderne forekom for sjældent i forhold til den oprindelige idé. Derudover kunne rollefordelingerne have bidraget mere til en struktureret process, men var præget af fiktive løsninger som udmundede i en ustruktureret arbejdsgang.
\\\\
Vi må konkludere at SCRUM er et arbejdsredskab der kan bruges til at styre og koordinere et projekt, hvilket også er grunden til at SCRUM bliver brugt i så bred omfang, men man bør være opmærksom på at bruge det korrekt. SCRUM er ikke noget man mestre efter to forelæsninger, da det kræver øvelse og erfaring. Man skal være tro mod SCRUM principperne, have en erfaren SCRUM master og undgå SCRUMButs, for at opnå det fulde potentiale af SCRUM.
Ved at undersøge kulturforskelle og andre udfordringer der kan være forbundet med et internationalt projekt, kan man bedre forberede sig på mødet med en anden kultur, så man optimerer styringen og kommunikationen i projektet. 